Hetkel 47 aastane Rabeder on jõudnud mõistmiseni, et asjad ei suuda teda muuta õnnelikuks, vaid õnn on sisemine seisund. Selle tõestamiseks on ta hetkel müümas oma 310 ruutmeetri suurust villat Alpides, mille juurde kuuluvad loomulikult luksuslikud saunad, basseinid ning tenniseväljakud. Selle maja väärtuseks on  hinnatud umbes 30 miljonit eesti krooni. Lisaks eramule on müügis ka tema maamaja Provences, mille juurde kuulub 17 hektarit maad, ning juba on müüdud tema luksuslik Audi A8 ja kõigest 10 miljoni krooni eest kuus purilennukit. Purilennundus oli nimelt Rabederi üks lemmikhobisid. Ja muidugi lähevad müügiks ka kõik väiksemad asjad tema elus alates luksuslikust mööblist kuni vaaside ja eheteni.